
Riigihanke „Nelja sõiduauto kasutusrent“  (Riigihangete registri viitenumber 171961) võitja kinnitamine

1. Asjaolud ja menetluse käik

Narva Linnavalitsuse 23.03.2016 korralduse nr 386-k alusel on algatatud avatud hankemenetlus „Nelja sõiduauto kasutusrent“.  Vastavalt antud korralduse punktile 3.1 on Narva Linnavalisuse Arhitektuuri- ja Linnaplaneerimise Amet hankija ja punktile 3.3 Narva Linnavalisuse Arhitektuuri- ja Linnaplaneerimise Ametil ning Narva Linnakantseleil on hankemenetluse raames antud volitused edukaimaks tunnistatud pakkujaga hankelepingu sõlmimiseks.  

Riiklikus riigihangete registris on avaldatud Narva Linnavalisuse Arhitektuuri- ja Linnaplaneerimise Amet 23.03.2016 hanketeade viitenumbriga 171961. Avatud hankemenetlus „Nelja sõiduauto kasutusrent“ eeldatavaks maksumuseks on 85000 eurot ilma käibemaksuta ning pakkumuste hindamiskriteeriumiks on madalaim kõigi nelja sõiduki kasutusrendi (60 kuud) kogumaksumus eurodes käibemaksuta (RHS § 50 lg 3) ilma esimese sissemakseta. 
Pakkumuste esitamise tähtpäeval 11.04.2016.a kell 11.00 riigihangete registrisse laekus üks pakkumus OÜ-lt Moller Auto Viru, reg-kood 11131478 (hind käibemaksuta 66856,59 eurot).
Narva Linnavalitsuse moodustatud riigihanke konkursikomisjon kontrollis hankemenetlusest kõrvaldamise aluste olemasolu, pakkuja kvalifikatsiooni ning kvalifitseeritud pakkujate pakkumuste vastavust hankedokumentide nõuetele. 

Pakkuja kvalifitseerimine, pakkumuse vastavaks tunnistamine ja edukaks tunnistamine toimus 22.04.2016.a Narva Linnavalitsuse riigihankekomisjoni koosolekul. 
Narva Linnavalitsuse riigihanke konkursikomisjon tunnistas edukaks Moller Auto Viru OÜ (reg-kood 11131478) esitatud pakkumuse maksumusega 66856,59 eurot  (ilma km-ta), kui madalaima hinnaga edukaks tunnistatud pakkumus.
Juhindudes eespool nimetatust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Linnavalitsuse Arhitektuuri- ja Linnaplaneerimise Ameti referent Rene Zorin e-hankemenetluse tulemused Narva Linnavalitsusele võitja kinnitamiseks.

2. Õiguslikud alused

Narva Linnavalitsuse 08.03.2006 määruse nr 298 "Riigihangete läbiviimise reglement" 
§ 10 pp 1-3 alusel riigihanke konkursikomisjon kvalifitseerib pakkujaid, võrdleb ja hindab pakkumusi ning teeb otsuse eduka pakkumuse kohta.  Pärast otsuse vastuvõtmist § 16 punkti 1 järgi esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. Otsus

Kinnitada riigihanke „Nelja sõiduauto kasutusrent“ viitenumber 171961 võitjaks Moller Auto Viru OÜ (reg-kood 11131478), kelle pakkumus maksumusega 66856,59 eurot  (ilma km-ta) on Narva Linnavalitsuse riigihanke konkursikomisjoni poolt edukaks tunnistatud. 
4. Rakendussätted

4.1.  Korraldus jõustub seaduses sätestatud korras.
4.2.  Pakkuja võib vaidlustada hankija otsuse riigihangete seaduses sätestatud korras, esitades kümne päeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

